
Ca la Budapesta... 


Un cetitor îmi trimite un număr de gazetă dela Bucureşti, apă- 
rut în ziua înmormântării eroului necunoscut, în care o șarje trivială 
banalizează sărbătoarea noastră națională. E vorba de-o caricatură în 
care se face de râs repaosul de două minute pentru amintirea mortu- 
lui. Antreprenorii de opinie publică din redacția în chestiune, români 
prin escelenţă, firește, și ca spirit și ca sentiment, nau nimic mai bun 
de plasat cu această ocazie decât mutra unui cetăţean, tulburat peste 
măsură că din pricina celor două minute. omagiale bărbierul nu-i poate 
scoate mai degrabă măseaua... Cum vedeţi, nu e numai o ironie de 
esență superioară, dar mai e şi- un gest perfect cuviincios: honigma- 
nul dă cu.tifla sicriului care trece ca un simbol al sângelui vărsat 
pentru întregirea hotarelor.. 

Cetitorul nostru e revoltat în toate fibrele de stupida impietate. 

In scrisoarea lungă pe care ne-o trimite din colțul lui de onest 
provincial o mulțime de întrebări îl năvălesc și nu-i mai dau pace. 
El se gândeşte, de pildă, cum într'o ţară conştientă de demnitatea ei 
societatea ar fi ştiut să reacționeze împotriva unei asemeni obrăznicii. 
Ducând mai departe firul, scârbitul comentator ardelean își arată mul- 
tele lui nedumeriri. El nu înţelege de ce cele, mai multe gazete din 
Bucureşti care-i cad în mână propagă destrămarea sufletească cu scri= 
sui lor, de ce într'o vreme când fiecare cuvânt tipărit ar trebui să fie 
un îndemn şi-o încurajare, un criticism acru și-o batjocură perfidă se 
lansează din coloanele vorbărețe. Tonul, concepția, limba acestor exhi- 
biții îi fac o ciudată impresie şi mai ales cinismul impertinent care 
se afişează în fața celor mai emoționante clipe ale vieții noastre îl pune 
pe gânduri. Nelămurit, cetitorul nostru ar dori o esplicaţie: pentru 
această particulară înfăţişare a „presei românești“, fiindcă, — spune 
dânsul, — așa cum se prezintă spiritul ei, are ' o primejdioasă înrudire 
cu gazetele care veneau înainte de războiu din capitala Ungariei; „e 
ca la Budapesta“ .. 

Sărman întârziat din întundătura unui sat de pe valea Mureșului 
de unde să încep eu să-ți arăt în două vorbe realitatea crudă? 

Crescut în tradiţia gazetăriei lui Gheorghe Barițiu, care. cu. apos- 
tolatul ei sguduia sufletele, înțeleg prea bine că nu-ți găsești nici o 
potriveală cu ziarele confecționate astăzi la Bucureşti și că cercetârid 
conştiinţa ta nu te suprinzi în nici o apropiere de proza lor cotidiană. 
Ai dreptate să stai desarmat și năuc în fața lor. In vremea când istoria 
îşi țese subt ochii noştri paginile pline de mister, îndrumătorii de opinie 
publică la noi mau nici în clin nici în mânecă cu sbuciumul creator 
al neamului. O penibilă bifurcaţie de credințe se observă pe toată linia. 
Sunt două lumi cu totul deosebite: lumea noastră românească cu fră- 
„mântarea ei mută și ziarele care se strigă zilnic pe calea Victoriei. 
Intre aceste două suflete prăpastia se cască tot mai mult. Individul 
care sa strâmbat în faţa convoiului mortuar, să nu crezi că e singur. E 
o şcoală întreagă aici, un cor nesfârșit de detractori care dimineața şi 
seara trag de mânecă pe trecători şi asurzesc piața cu sgomotul lor. 
Ei se strâmbă cu toții, ei își întind în nenumărate colțuri de gazete - 
rețeaua colorată de minciuni şi calomnii. Toate altarele noastre din 
bătrâni se stropesc cu noroi de- aceşti neofiți ai condeiului, arendași 
cu ziua ai slovei româneşti. 

Există oare din partea lor un gest de apărare a patrimoniului 
răscumpărat cu atâtea jertfe ? Există o operă de armonizare între pro- 
vinciile care s'au unit, o netezire a asperităților şi-o pornire blândă 
spre strângerea laolaltă a tuturor energiilor noastre? Există o propa- 
gandă a dreptului nostru, o luminare chibzuită a maselor şi-o res- 
` pingere dirză a tuturor atacurilor ce vin din tabăra duşmană ? Nimic din 
toate aceste. Cele mai multe din ziarele care ne năpădesc țara propo- 
văduesc dezagrarea şi în setea de scandal care le diriguiește nu fac ` 
decât să semene desbinare și amărăciune. Politica lor programatică e 
sguduirea tuturor temeiurilor de linişte în viața noastră de stat, Ne- 
gațiunea destructivă se lăfăiește alături de ponegrirea continuă a tot 
„ce ne poate fi scump şi sfânt. Pe lângă spiritul fragmentar al nepri- 
ceperei şi ignoranței un sarcasm mușcător își varsă balele ptrăvite 
pretutindeni. Acum în prima perioadă a consolidării noastre când se 
modelează gândul românesc, tiparele zilnice sunt supremul obstacol 
al unei fericite coheziuni. La toate se adaugă demonetizarea scrisului 
însuşi, prelingerea miasmelor din gazetărie în literatură şi deformarea 
i năzuințelor artistice de către condeiele care scriu cu scuipat în loc să 
scrie cu sânge.. 

Despre aceste și multe altele va trebui în curând .să primească 
conștiința publică lămuriri amănunțite, ca să fie pusă în gardă în 
faţa primejdiilor care ne așteaptă. O nemiloasă analiză vom începe 
deci luminând cu preciziune în laboratoriile ostile ţării. Atunci, făcând 
un apel la tot ce-a mai rămas minte limpede la noi, se va vedea 
deodată cu acţiunea disolvantă a unor ființe parazitare, şi puterea de 
protestare de care mai e capabilă demnitatea jignită a unui popor. 

Deocamdată o mică explicație în treacăt pe seama cărturarului 
dezolat de aspectul straniu al acestei „prese româneşti“. -Ea e simplă 

și categorică: numita presă nu e românească de loc. Mai mult. In- 
stinctul sănătos al celui care ne chestionează sezizează cu muită fineţe 
starea adevărată a lucrurilor, când ne dă să înțelegem că dânsul cunoaşte 
din ziarele dela Budapesta. nota stridentă câre ne isbeşte astăzi din 
ce apare la București. E o superioară intuiție în această constatare. 
Sar putea scrie volume întregi pentru limpezirea tristului adevăr pa- 
radoxal. Realitatea este însă că presa budapestană din ultimele de- 
cenii îşi pierduse definitiv caracterul naţional, căzând pe mâinile unor 
intruși care i-au împrumutat în întregime stigmatui lor. Ei bine, pro- 
cesul similar a început acum la noi cu aceleași fenomene și conse- 
cințe, pe care vom avea prilejul să le examinăm în detaliu. Aceiaşi 
familie de spirite, sau verii şi cumnaţii termitelor din capitala de pe 
malul Dunării de care s'a amintit adese aici, iși prelungesc raza de 
activitate în contul nostru. 

Incurând, privind în adâncime problema, vom arăta pe larg ciu- 
datul paralelism care se desenează între ce ce sa petrecut acolo și . 
ce sa început la noi. 

Cuvintele noastre de astăzi să nu fie socotite deci decât ca un 
preludiu al planului de purificare pe care-l vom executa cu-o liniște 
imperturbabilă, convinși fiind că subt scuturătura noastră vor trozni 
barace multe și-o năvală de aier curat va înviora atmosfera.. 


OCTAVIAN GOGA 

Singurătate 


Din străvezii nelămuriri 
A răsărit o stea, 

Cu străluciri 

De nea. 


. Dorurile mele, sub largul intinit 


Agonizând senine, 
Au și pornit 
Spre tine. 


In liniştea prin care treci, 
Visurile mele înfloresc bizare 
Pe ape reci 

Și clare. 


Căci totul pentru inima-mi bolnavă 
E un prilej de 
Suavă 
Nădejde. 
CAMIL PETRESCU 

„Asasinii“ Basarabiei 


A fost, mai întâi, o ședință foarte agitată ia Cameră. Un obscur 
deputat basarabean din gruprea dlui C. Stere sa urcat la tribună, în- 
căutarea unui debut fericit, şi a rostit de-acolo o supra-încălzită inter- 
pelare asupra situației interne din Basarabia.  Infiorătoare viziuni in- 
Chizitoriale sau prăvălit dintrodată asupra incintei în care membrii 
majorirăței aţipiseră ușor, așa cum se cuvine în după-amiezele încro- 
pite ale sfârşiturilor de sesiune. Speriate ca de un vis rău, figurile 
parlamentare” s'au cercetat reciproc, surprinse și indignate. Interpela- 
torul vorbea, ca dintrun teribil roman-foileton, de cetăţeni schinguiți, 
„de arestați împușcați în taină, fără judecată, de oameni aruncați în 
Nistru: o adevărată atmosferă de teroare, întinsă peste populația 
unui ținut martirizat, ca o rețea de blesteme. 

ovestea suferea numai de un singur defect. Nu era destul de 
precisă. Și atunci, dl Pantelimon Halippa a venit să adauge o notă 
de autenticitate, lansând numele unei victime: învățătorul lordanoff, 
fost candidat țărănist în alegerile trecute și ucis de jandarmi, pe când 
era dus dela o închisoare la alta. Opoziția întreagă sa înfiorat în fața 
crimei destăinuite, a părăsit ședința în semn de doliu, iar dl Iuliu 
Maniu, profund impresionat de soarta scumpei surori 'de peste Prut 
(şeful partidului național e marele protector al tuturor provinciilor 
alipite) a făcut cel dintâiu gestul, imitat apoi de partizanii săi, donând 
diurna sa pe o zi în folosul familiei celui asasinat. p 

Continuarea ma mai fost însă tot atât de frumoasă. DI general 
Văitoianu a răspuns peste câteva zile la interpelare, prezentând îna- 
întea Parlamentului o altă versiune. Mucenicul suprimat mişeleşte nu 
mai era acum decât un periculos spion, care încercase să evadeze; 
pașnicii locuitori brutalizați apăreau ca o întinsă conspirație de agenți 
bolşevici înarmaţi cu ecrazită, povestea nevinovaților executaţi prin 
șanțuri era înlocuită printr'o lungă listă a jandarmilor și ofiţerilor omo- 
râți și ciuntiți de răzbunarea teroriștilor expediaţi asupra noastră: de 
peste Nistru. Apărea, dintr'odată, un alt tablou, care se desfășura întrun 

cadru tot atât de sângeros şi îngrijitor, dar care punea în altă lumină 
întreaga destăinuire senzațională făcută cu câteva zile înainte. 


Adevărul ma putut să -răsbească de-asupra. Din nenorocire 
şi procesul acesta trist al stărilor din Basarabia a fost târât repede 
în vulgara  nădușşeală a 'sălei Dacia şi a fost purtat cu o ciudată sa- 
tisfacţie de-alungul coloanelor pline de rea credință, ale „presei inde- 
pendente“ din București. ln larma discursurilor Jătrătoare, pornite să 
exploateze cu lăcomie, “subt forma măruntului „Succes“ de întrunire, o 
atât de dureroasă bubă a solidarităţei noastre” naţionale, — faptele se 
stâlcesc ca şi cum ar fi văzute prin strâmbe oglinzi distractive, vor- 
bele scăpate de pe cântarul răspunderilor îşi pierd greutatea, şi o 
problemă, care interesează soarta unei părți din trupul României, se 
preface întrun nou și hămesit asalt asupra puterei. In veninul artico- 
lelor de gazete, care arată lumei civilizate „cea mai brutalizată 
colonie din lume“, se ascunde încă odată, sadica plăcere de a 
defăimă o ţară atât de ospitalieră. 


EJ a * 

Ceeace se petrece astăzi în Basarabia merită totuşi o încordată 
atenţie, şi e păcat că nu se poate găsi nicăeri o judecată obiectivă 
care. să privească lucrurile prin prisma interesului național şi să dea 
reţeta cuvenită pentru remediarea răului. Căci, răul există. Mai întâi, 
nu se poate tăgădui că o neobosită propagandă de subminare şi-a 
înfipt tentaculele pe unde a putut între Nistru și Prut. In colţurile 
liniştite ale satelor, de-alungul coridoarelor liceelor, în populația 
străină a orașelor, opera de ațâțare. înaintează metodic şi în- 
drăsneţ. O mulţime de împrejurări date favorizează străduința emi- 
sarilor dela Moscova, a căror ceadintâi ţintă e să împiedece cu orice 
preț o împrietenire a elementului străin cu ideea de atașare la. statul 
român. O țărănime ținută multă vreme departe de binefacerile culturei 
românești, o clasă suprapusă încărcată de străinism, o sgură supără- 
toare de noui- veniți, — iată tot atâtea elemente în mijlocul cărora 
propaganda de subminare a dușmanilor noștri speră să găsească un 
răsunet favorabil. Cu o diabolică dibăcie, purtând totdeauna cu ei a- 
mănunțite instrucții dela stăpânii lor, ascunzând materii explozibile la- 
olaltă cu manifeste incendiare, pricepându-se în destul să toarne pu- 
țină materie inflamantă peste suferința unor dureri reale, acești pescui- 
tori în apă tulbure se găsesc pe toate căile Basarabiei. 

In faţa năvalei lor ascunse, subterane, noi ne-am putea bucura 
de o apărare sigură, — în afară de atenta priveghere a graniței şi pe 
lângă dificila pază a ordinei publice, — dacă ne-ar fi dat să ne spriji- f 
nim dincolo de Prut, pretutindeni, pe o clasă luminată de intelectuali, ` 
care să ia asupra ei rolul de îndrumătoare al unui popor adeseori dez- 
orientat. Cuvântul acesta, isvorât dintr'o puternică și cuceritoare conștiință 
naţională, ar avea desigur o altă valoare, şi ar bate mult, mult mai 
departe, chiar dacă ar veni să denunțe opiniei publice abuzurile unei 
administrații improvizate ori nedreptatea unei guvernări nepricepute. 

Dar, cu atât de puține excepții, reprezentanţii de astăzi ai Ba- 
sarabiei, înlăturând din frământarea lor gălăgioasă și stridentă, orice 
notă de intelectualitate, înfățișându-se numai ca profitorii politici ai 
unor orori de cele mai multe ori imaginare, umplu văzduhul cu stri- 
gătele lor foarte electorale, văzând în toată tulbureala de-acasă numai 
încă un prilej de a striga — „Jos guvernul!“, şi nimic altceva. - 

- Luaţi și recitiți, de pildă, cuvântările rostite în ultima întrunire 
prezidată de bătrânul publicist Zamfir Arbore, și căutați acolo un sin- 
gur accent de sinceră grije pentru soarta unităței noastre de simţire, 
o singură dorință de a vindeca întradevăr necazurile neliniștitei provincii. 
Nu veţi găsi nimic din toate acestea. În schimb, veţi întâlni pretutin- 
deni nevoia imperioasă de a vedea subt fiecare uniformă românească 
un asasin al populației basarabene, trimis să măcelărească pe toți 
fruntașii democraţiei de-acolo, pe onorabilii domni Mâţă, Buzdugan, 
Bivol și Ploaie... Toţi acești martiri ai stăpânirei românești, instalați 
în elegante hoteluri de lux, ridicați dintrodată pe pernele automobi- 
lelor, se jură că „era mai bine pe vremea Țarului“, — şi, pornind . 
de la această premiză, o amărăciune de neînvins se abate peste suf- 
letele lor amărâte de deposedaţi. Deposedaţi de libertate, de cultură, 
de civilizație... 

Cum voiţi, ca în asemenea condițiuni, țipătul lor să fie crezut, 
şi ridicola beție de interjecţii să fie luată în serios? Nu în felu! acesta 
se va putea desluşi vreodată, unde se găsesc cu adevărat „asasinii 
Basarabiei,“ acolo unde ni-i arată d. Halippa sau acolo unde-i de- 
nunță d. general Văitoianu. 

k á % a 

Există o resistemtă neîncredere publică față de orice explicație 
dată de pe banca ministerială. Oficialitatea e totdeauna bănuită că ur- 
mărește cocoloșirea faptelor nepermise. Intro vulgară metaforă, se vor- 
beşte despre tradiționala „mușamă“... 

Dar, pe de altă parte, cum o să creadă cineva pe d. lon Miha- 
lache, atunci când proclamă că „în Basarabia se vânează oamenii cum 
se vânau pe vremuri negri în Africa“? Și cum mo să dăm din cap, 
neîncrezători, în fața afirmațiilor dlui dr. N. Lupu că : „soldaţii împușcă 
lumea pe stradă, jandarmii ucid oameni cum se cade fără nici o vină, 
poliția arestează pentru a jefui, și toate aceste crime se fac subt în- 
demnul și ocrotirea autorităților superioare. ..“ 7 

- Se poate ca în Basarabia să se întâmple şi grave abuzuri îm- 
potriva unor oameni de treabă. In acest caz însă, oratorii dela Dacia 
fac cel mai rău serviciu unei cauze oneste. Ei o vor compromite re- 
pede, și cu desăvârșire. . , 

i ALEXANDRU HODOȘ 

Omul de patruzeci de ani 


— „Viaţa noastră, şaptezeci de ani“, — zice Psalmistul; -- şi: 
cei mai mulţi dintre noi, — adică aceia cari suntem mai mult sau mai 
puțin depărtaţi de acea vârstă, — consimţim să admitem ca termen 
ultim și fatal, această cifră, alminteri de sigur arbitrară. 

Dar nu importă atât de mult limitele vieţii fizice, cât importă 
acelea ale vieţii... cum să-i.zicem? — ale vieţii active, adică ale ace- | 
leia, în care toate facultăţile, trupești şi intelectuale ale omului, sunt 
în destulă înflorire, — nu sunt pornite încă spre declin. 

Ce importă șaptezeci, optzeci, nouăzeci, o sută și mai mulți ani, 
— din moment ce nu mai duci decât o viață vegetativă, spre sarcina 
tuturora, şi a ta însuți? A dispărea la vreme, când ţi-ai împlinit rostul 
în lume, — aceasta ar fi culmea înțelepciunii; atâta numai, că înțe- 
lepciunea e marfă destul de rară în omenire. 

Insă este întrebarea: când se poate socoti omul ajuns pe culmea 
existenţii: Atunci când clocotește în vinele lui sucul vieții pimăvăra- 
tice, — atunci când vara vieții vine să pună o surdină căldurii cum- 
pănite, dar fecunde, a anotimpului, — sau când licărirea toamnei se 
apropie cu făgăduiala ei de roade coapte și din belșug? 

Mulţi sunt, de sigur chinuiți de întrebări ca acestea; ma fost 
însă cel mai puțin iscusit acela, care sa gândit să întrebe femeia, să-i 
ceară ei deslegarea problemei acesteia: Când se poate socoti bărba- 
tul ajuns în culmea vieţii, — și prin urmare, când este el mai. 
seducător ? 

Ei, dacă e să credem gazeta englezească, aceea care a pus această în- 
trebare și a adunat răspunsuri esclusiv femenine, — bărbatul de patru- 
zeci de ani a întrunit marea majoritate a sufragiilor. - Să reproducem 
câteva din aceste răspunsuri, cari de sigur vor interesa pe mulți din 
cetitorii noștri, — și în definitiv nu vor indispune pe nimeni; — căci 
dacă dela şaptezeci de ani nu poți să te mai întorci la patruzeci, dar 

e sigur ca orice om la douăzeci de ani e îndreptățit să spere că va 
ajunge, odată şi odată, și el, la patruzeci. 

„In totdeauna, şi ca fată de şcoală“, — scrie cunoscuta nu- 
valisti Elizabeth York- Miller, — „am preferat societatea bărbaților 
cari au atins sau au trecut vârsta de patruzeci. de ani. Tinerii m'au 
plictisit întotdeauna. Ei aşteaptă de la noi mult, și ne dau puţin; 
pornirea unor fete tinere pentru studenţi sau ofiţeri nu- și are expli- 
carea decât în superficialitatea - de cugetare a acelora cărora le face 
efect uniforma sau vorba înflorită. O femeie inteligentă nu va căuta 
decât societatea bărbaților mai în vârstă.“ 

A O doamíă din marea aristocrație, marchiza de Townsend, dă 
răspunsul acesta: „Vârsta, la bărbat, este-o chestie relativă; cred 
însă că o femeie are să prefere întotdeauna pe unul care va avea cu 
cel puțin cincisprezece ani mai mult decât dânsa.“ 

O actriţă dintre cele mai cunoscute te și răsfăţate, o celebritate și 
prin eleganța. şi frumusețea ` ei; scrie: „Eu prefer, necondiționat, 
„ bărbatul -între patruzeci ` şi cincizeci de ani. Tinerii văd în noi sau 
ființe supranaturale, sau ni se înfăţişează ca niște mici Napoleoni, 
pretinzând să ne stăpânească şi închipuindu- şi lucreri grozave despre 
tinerețea lor. Cu totul altfel sunt bărbaţii mai maturi. Ei pricep mult 
mai bine miile noastre de dorințe mărunte, se interesează mult mai 
mult de ceea ce vrem şi așteptăm, — și peste tot își dau silința ne- 
asemănat mai mult ca să ne facă viaţa cât se poate mai plăcută.“ ` 

Multe, foarte multe fete tinere, între optsprezece și douăzeci și 
doi de ani au răspuns de asemenea că nu dau două parale pe tineri, 
ci pretera neasemănat societatea barbaților trecuți de patruzeci de ani. 

„Când eram tânără de tot“, — zice iarăș o doamnă din aris- 
tocrație, — îmi plăcea să stau de vorbă cu studenți și ofiţeri. Astăzi, 
la vârsta de douăzeci şi șase de ani, nu mă mai interesează decât 
convorbirea omului trecut de patruzeci de ani. Numai bărbatul dela 
această vârstă înainte cunoaşte bine femeia, slăbiciunile, defectele ei, 
şi ştie să le menajeze; — nu aşteaptă prea mult dela noi şi deci nu 
rămâne nici așa de. mult: deziluzionat ca cei tineri, cari prea uşor cad 
din entuziasm în disperare“,. 

Acum, e dreptcă nevasta mea îmi spune : -~ „Bagă de seamă că 
ziaristul acesta englez, care a adunat toate aceste e Lida şi le-a 
clasat în modul, „acestă, trebuie să ne un om aşa cam... trecut de 
patruzeci de ani.‘ 

Da, cred şi eu lucrul acesta. Şi chiar sunt convins că eu în- 
sumi, dacă n aşi fi trecut demult de vârsta aceasta, n ași fi adus vorba tocmai 

„acum despre acest plebiscit, atât de măgulitor pentru oamenii ajunşi 
la amiaza vieții. 

Insă, iată ce totuși pot să spun, fără nici o siluire de cugetare, 
din experinţa unei vieți sau a unei jumătăți de viață. Tinereța nu are 
- destui ochi ca să vadă și nu are destulă măsură ca să cumpănească. 
Ea cer bucurarea de viață imediată, vijelioasă, brutală adeseori, nici 
odată altruistă. Egoismul însă nu poate să inspire iubire; “el rănește 
întotdeauna, — depărtează, desparte, 

__ Insă omul matur, vede lucrurile altfel. Lipsindu-i impetuositatea 
care prea adesea orbeşte, el judecă și cântărește, — deci are să ajungă 
și la cruțarea altuia, și prin urmare şi la simpatia lui mai sigură. 

In ochii de femeie pe cari i-am întâlnit în tinereța mea, eu n'am 
ştiut să citesc nimica, decât dor și belşug de viață. Dar astăzi pot 
să citesc în ei mult mai mult. Altceva îmi spun privirile, altceva văd 
în albastrul sau în întunericul lor, — şi fără îndoială că în adâncul 
acelor priviri mai este și altceva decât ceeace o fierbinte dorință 
tinerească e. nerăbdătoare să vadă și să soarbă.. 

Aşa dar... patruzeci de ani. Am pledat destul de bine cauza? 
Nu ştiu. Cetitorii de această vârstă pot să-mi fie recunoscători. Insă... . 

Dacă a dat răspunsul gazeta englezească, de ce nu l-ași reproduce 
şi eu, măcar că este cam ...shoking? — O doamnă răspunde, scurt 
și cuprinzător: — „Eu prefer. pe cei de douăzeci de ani“; — ceea 
ce ne face să ne aducem aminte de un alt răspuns cam la fel: — 
„De cât un bărbat de patruzeci de ani, mai bine doi de câte douăzeci“. 

Dar e timpul și e bine să ne grăbim să închidem parantezul, — 
căci de data aceasta ajunge să ne facem plăcuţi cititorilor noștri 
între patruzeci şi cincizeci de ani... (Nu  mărturisiţi nici odată : 


mai mult). ION GORUN 

Oameni de mâna întâia 


Nu ştim dacă se găsesc în colțul acesta de ţară, sau în locuri 
mai îndepărtate, cetățeni atât de naivi, cari să creadă întradevăr că 
viața politică a Ardealului, cu toate nevoile și preocupările ei, se 
oglindește azi exclusiv în svârcolirile, foarte agitate dela o vreme, ale unor 
anumiţi „fruntași“ de curând improvizaţi, ai aşa zisului partid naţional. 

Dacă ar fi să-ne luăm după însuflețitele” reportagii ale onorabi- 
lului gazetar de import Leonard Paukerow dela Lupta sau după liri- 
cele accente de admiraţie de care e capabil distinsul prozator lon Agâr- 
biceanu dela Patria ar trebui să credem întradevăr, că toată demo- 
crația noastră regională nu mai respiră decât prin plămânii unor aprigi 
luptători dezinteresați ca d-nii dr, Aurel Dobrescu dela Braşov, pă- 
rintele Man dela Gherla și Sever Dan dela Mociu. Pe aceștia îi în- 
tâlnești strigând la întrunirile din Dorohoi ale foştilor tachişti, pe 
aceștia îi vezi agitându-se printre țărăniştii dela Buftea, pe aceştia îi 
auzi făcând scandal la congresul voluntarilor la Arad. Ei vorbesc 
pretutindeni în numele dlor Vaida și Maniu, ei invoacă pe Bătnuțiu şi 
pe Şaguna, ei dau declaraţii la gazete, ei publică interviewuri, şi ei 
rostesc declarații solemne la Cameră. 

In jurul lor e o activitate neobosită, o pierdere de vreme adora- 
bilă, o învolburare complect ridicolă. Dar, publicul care citește gazete, 
— și cine nu citește gazete? — se împiedică mereu de numele lor, 
ca de o cotidiană obsesie, şi, cu concursul binevoitor al reclamei in- 
discrete şi al indiferenței generale, minusculele figuri provinciale, șterse 
şi inutile, devin pur şi simplu oameni de mâna întâia. Părintele” Man 
dela Gherla? A, o distinsă apariție intelectuală... Dl Sever Dan dela 
Mociu? Se înțelege, un rafinat doctrinar... Di dr. Aurel Dobrescu dela 
Braşov? Se ştie, un înflăcărat şampion al libertăței... 

Şi cu toate acestea, îi cunoaștem cu toții pe acești autorizaţi 
purtători de cuvânt, cari au luat asupra lor sarcina de a duce peste 
tot drapelul războinic, al grupărei în care sau pomenit dintr'odată cei 
mai vânjoşi stegari. Îi cunoaştem noi, cari suntem adversarii urmăriți 

de o scrâșnitoare furie, şi îi cunosc și tovarășii lor de luptă. Ce să 
spunem? “Unul dintrei ei, de pildă, afirmă că e preot și profesor de 
teologie: Unde își îndeplineşte aleasa sa chemare spirituală, ce cărți a 
scris, ce activitate morală a desvoltat, spre binele acestui popor în 
numeie căruia se tot îndeasă să răcnească? Cellalt e doctor, fost medic 
de spital: Unde-i sunt pacienții, şi unde alină durerile trupești ale 
semenilor săi, unde-i sunt lucrările ştiinţifice? Al treilea în sfârșit, se 
zice că ar fi advocat. . Se poate: Nimeni n'a descoperit până acum în 
ce parte a României își are cancelaria, și nimeni nu. s'a întâlnit cândva 
cu vreunul din clienții săi... 

In. schimb, se ştiu altele, cu totul de altă natură. Despre dl Sever 
Dan însuș, fostul ministru de Finanţe, dl Aurel Vlad a spus cândva 
că „și-a corijat norocul“ cu schimbul favorabil de coroane. DI dr. 
Aurel Dobrescu a suportat cu seninătate, timp îndelungat, acuzația de 
a-şi fi omorât ordonanța. Părintele Man și-a câştigat o bine-precizată 
reputație prin localurile de noapte din Capitală, — şi atât. 

Ar fi cazul să ne întrebăm, pentru ce urlă acești domni? Pentru 
ce se agită? Pentru ce vor fuziune, sau nu vor, pentru ce-se aruncă 
totdeauna în rândurile întâi, pentru ce iau asupra lor, în orice ocazie, 
rolurile reprezentative ? Dar, mai ales, nu ne dumirim cum se face că 
nimeni nu protestează și nimeni nu se împotrivește, din sânul partidu- 
lui naţional, împotriva acestor falși împuterniciți, cari reușesc să-l com- 
promită iremediabil. Noi nam fost niciodată până într'atâta orbiţi de 
patimă politică, încât să nu „recunoaștem, fără vre-o greutate, că în 
“rândurile adversarilor noștri sunt şi oameni serioşi, oameni de treabă, 
“oameni cumpătați, împotriva cărora, — mărturie stau paginele acestei 
reviste, — mam ridicat niciodată aci o altă osândă decât aceeasa pe care 
o merită inerția. Aceștia nu zic nimic, nu ţin discursuri la Dacia și-și văd 
de treabă în rosturile lor de fiecare zi. Sunt printre ei profesori, direc- 
tori de bancă, advocați, și unii au deținut în cursul vremei situații 
destul de importante. Au fost secretari generali, deputați, ba chiar sefi 
de resort în faimosul Consiliu dirigent, de unde, — mare minune! 
au ieșit destul 4& onorabil. E1 sunt probabil, profund scârbiţi. de sbie= 
retul care-i înconjoară și stau, nebăgaţi în seamă, la o parte, asistând 
din când în când, desorientaţi şi sfioși la şedinţele rare ale „comitetu- 
tui de-o sută“, unde bineînțeles, pe lângă glasul plin de hotărâre şi 
- de claritate al șefilor, nu se aud, iarăş, decât impetuoasele perorații 
ale aceloraș oameni de mâna întâia: Sever Dan, dr. Aurel Dobrescu 
şi părintele Man.. 

O fumoasă tradiţie ardelenească se prăpădeşte astfel, pentru că 
tocmai cei interesați să- și apere propria lor reputație, în loc să pună 
la locul lor pe temerarii  saltimbaci publici, tolerează în fruntea lor o 
atât de caraghioasă treime, din care mai cu seamă sfântul Duh lip- 
sește cu desăvârşire... Nu erau nici mai demult, aci, printre conducătorii 
vieţei româuești din răposata Ungarie, profunde ihteligenţe politice, talente 
strălucite, personalităţi cu suprafață covârșitoare. Respiram însă un aer 
de perfectă bună cuviință și ne înfățişam în haina decentă a unei 
demnități grave. Speţa aceasta de „severdani“, de „dobreşti“ și de 

„Popamani“ era necunoscută. Ea a apărut acum, de când se găsește. 
cine s'o suporte la Cluj şi, mai ales, cine s'o încurajeze la București. 
Intâmplarea își are însă tâlcul ei, și nu e numai un joc capri-. 
cios al evenimentelor, faptul că, din rândurile destul de numeroase 
încă ale partidului naţional, nu se ridică deasupra învălmeșelei nici 
unul dintre-acei cari ar putea să apere cu onestitatea şi prestigiul 
activităţei lor personale o cauză pierdută de mai 'nainte. Și e normal 
3 
să fie așa. Politica de astăzi a partidului naţional, cu păruială și cu 
huiduieli, cu atacuri împotriva Coroanei şi cu 'lefensivă în fața tu- 
lumbelor pompierilor, nu putea găsi alți exponenți decât cei pe care 
i-a găsit. Şi în ziua când această politică se va prăbuși cu desăvâr- 
şire — căci va veni şi ziua aceea, — „oamenii de mâna întâi“ vor fi 
repede măturaţi, ca orice element devenit absolut netrebuincios, și 
totul va intra în făgașul obișnuit. 
„Dar, până atunci, nici unul dintre aderențţii întârziați ai dlor 
Maniu și Vaida, nu găsește nimic de spus? 


MOISE NICOARĂ 

Alegere... 


Prefectul a dat ordin confidențial-verbal, la toţi prim-pretorii. 
Din ordin, nu trebue să se exagereze propaganda și teroarea față de 
opoziţie în timpul zilei. Interesele superioare de stat, ale unificărei, ar - 
putea 'suferi. Tottimpul zilei, opoziția să fie lăsată să-şi facă de cap cum 
va vrea. Noaptea însă toți „băeţii“ la lucru, la operatul urnelor. La re- 
zultat mai bun se ajunge cu sistemul acesta, şi fără compromiterea 
guvernului. — „Vă fac răspunzători de executarea î în tocmai a ordinului“ , 
a adăugat; ca încheere, reprezentantul puterii executive. 

In tocmai s'a executat ordinul în circumscripție. 

Toată ziua opoziţia a rămas uimită, că agenții guvernului zâm-. 
beau numai ironic și o lăsau în pace, să-și „facă de cap“. 

Aproape de intrarea localului de vot un preot îmbrăcat în odăj- 
dii, ținea predică şi punea pe fiecare alegător, să jure că nu va vota 
pe „tâlharii ăia de la guvern“. — Fraţilor, Constituţia e tâlhăria și jupu- 
iala -cea mai mare care vreau să o facă pe pielea noastră. Nu trebue 
să o facă ei, că nu știu cum să o facă, să o facem noi poporul, tot 
la olaltă. Juraţi, fraţilor, că nu-i votaţi, că dacă nu jurați fac Constituţia și 
va tâlhărit... Juraţi! 

— Jurăm, sfinția ta, cum să nu jurăm, și să-i lăsăm să facă tâl- 
hărie sau Constituţie, cum îi zice sfinția ta. 

Aşa au mers lucrurile până seara, când s'a întrerupt votarea pe 
timpul nopţei. Triumful opoziţiei era asigurat pe toată linia. Nu mai 
rămânea, de cât să fie păzită urna, în care se afla exprimată voința 
unanimă a cetățenilor împotriva Constituţiei. Lucru ușor de alt-tel, căci 
guvernul, mirare, a. permis la toți bărbaţii de încredere ai opoziţiei 
să păzească urnele, alături de agenții guvernului, tare se purtau foarte 
cinstit și omenoși față de ei. Bărbații de încredere—simpli săteni—în- 
văliți în cojoace, păzeau urna trăgând din lulele. Aşa au stat ei până 
la miezul nopței, de privighere, fără pic de neînțelegere cu jandarmii 
şi agenții guvernului. Aceștia în timpul zilei au avut consfătuire cu şe- 
ful lor, care a declarat că iși ia el toată răspunderea întregei opera- 
ţii —de peste :noapte. Operația consta în următorul plan. Printre alte 
arme de la București, transportate pentru campania electorală, isteţul șef 
a adus și o mână și un cap de mort împrumutate de la un medici- 

nist. Consemnul era dat: la miezul nopţei el avea să apară în camera 
cu urna păzită, în formă de strigoi. Atunci, toți jandarmii și agenţii să 
se înspăimânte grozav și să o ieie la fugă, că de sigur şi bărbaţii de 
încredere îi vor urma. Zis şi făcut. De.cu ziuă în podul casei, a fost 
postat un agent, bărbat de încredere al serului care oia perfect hu- 
huitul bufniței. 

Tocmai când bătea miezul nopței, începu să se uda în camera 
cu bărbaţii de încredere sinistrul cântec. Agenţii mai întâi, şi pe urmă 
toată lumea s'a pus în genunchi și îşi făcea cruce. Pe urmă deodată 
se deschide ușa și apare o matahală îmbrăcată cu un cearşaf lung. 
Jn loc de cap, avea un cap de mort, luminat cu o lumânare, pe care 
o ţinea în mână șeful deasupra capului, prin gaura cearşafului : iar în 
ceialaltă mână ținea mâna de mort de care era legată o secere. Cum au 
văzut groaznica apariţie agenți, jandarmi, bărbaţi de încredere, busna: 
afară unul peste altul, scuipând și făcându-şi cruce. Nu sau oprit 
oamenii de cât la sfinția sa preotul, care la auzul acestei grozăvii a 
consiliat că toată lumea să intre în biserică, unde sfinția sa va ceti, 
până la cântatul cocoșului molitvele sfântului Vasile, pentru alungarea 
necuratului. 
| Toată lumea și agenți şi jandarmi şi bărbaţi de încredere, până 
în zori când a cântat cocoșul, în genumchi au ascultat molitvele stân- 
tului Vasile. In acest timp, vă puteți închipui, ce sa întâmplat cu vir- 
ginitatea urnej, păzită intactă de bărbații de încredere și ajunsă pe 
mâna bufniței și a necuratului. Când s'a reînceput votarea, pe la cea- 
surile nouă apare şi şeful, foarte naiv. După ce întinde mâna galant 
la toată lumea, întreabă pe bărbaţii de încredere, dacă sunt mulțumiți 
de modul civilizat cum se poartă. agenții guvernului. Când i s'a spus 
de grozava apariţie a necuratului, cu mutra cea mai înspăimântată de 
pe lumea căzut în genunchi şi a început să-şi facă cruce. — „Fraților am 
copii. Ferească Dumnezeu de necuratul. “Eu nu mai cutez să stau 
aici. Rămâneţi cu bine, eu plec“. Și a plecat scuipând și făcându- T cruce. 

S'a suit în automobil şi cu 90 kilometri pe oră a plecat să-și facă da- 
toria în alt cerc, unde din ordin înalt trebuia să scoată un alt deputat. 

Votarea a contiuat în linişte până seara; dar prea puţină lume a 
cutezat să voteze în o casă călcată de necuratul. Nici sfinția sa nu 
îndrăsnea să-i îmbie. Seara după darea rezultatului, care a fost telefonat 
șefului, acesta expediază urgent următoarea telegramă la centru: 

„Guvernul triumfat. Majoritate zdrobitoare în ambele cercuri. Banchet. 
Discursuri. Guvernul ovaţionat. Deputaţi noştri aleşi plecați cu man- 
datele, masalaua și muzica după ei. Entuziasm. Delir. Rugăm nu uitaţi 
promisiunile. Băeţi lucrat pe capete“. 

Toate acestea vi-le închipuiți ; dar aceia ce nu vă închipuiţi e 
că după darea rezultatului agenţii mau pătimit nimica. Ba din contră: 
s'au cinstit la crâșmă, cu bărbaţii de încredere. De, ce să faci, poli- 
tica e politică. Unifică şi ea câte: odată; pentru-că toti sunt suflete de 
creştin și toți au fost cercaţi şi călcaţi de necuratul... ucigă-l toaca! 
Numai un singur început de panică a fost printre agenţi, când un 
bărbat de încredere, trecut cu băutura, de spaimă a spus: — . 

al dracului lucru şi Consti-hoţia asta, nu-i numai tâlhărie, cum a spus 
sfinția sa; dar îi şi lucrul necuratului. Necuratul cu puterea lui, se 
vede, că a făcut, de au greşit.oamenii voturile“. 

—, Trebuie să postim câteva zile“, au fost de părere unii. În adevăr, s'a 
postit. Peste o lună, când a venit deputatul nou ales, ca să mulțumească 
alegătorilor pentru mandatul încredinţat lui, a rămas uimit de ce pri- 
mire i-s'a făcut. Toţi bărbaţii, femei, copii, când se apropia de ei 
fugeau făcându-și cruce şi scuipând. — „Piu, Piu.... Piei necurate. Uci- 
gă-te toaca“. Aveau dreptate oamenii. Așa le-a spus popa: deputatul 
ales cu ajutorul diavolului ca să facă constituţia, trebue şi el să 
„aibă pe dracu în el. A plecat mandatarul, posomorât de tot, mai ales 
că era de felul lui om bisericos. După o lungă meditare i-sa părut, 
că a găsit mijlocul să-şi repare reputaţia de om al bisericei, aşa de 
rău primejduită. A cumpărat o icoană „făcătoare de minuni“ și un 
sfeșnic, în el cu o luminare cât mâna de groasă, ca să o dăruiască 
bisericei, care la afurisit ca pe un necurat. Cu acestea credea că 
are să împace turma credincioşilor, căzută în rătăcire. 

După cele întâmplate, na avut curajul să meargă în . persoană. 
A trimes cu pioasele daruri pe un drept credincios, care în alegeri 
a lucrat pentru dumnealui. Era să se întâmple însă revoluţie, când într'o 
Duminecă, drept-credinciosul s'a prezentat în biserica plină de lume, - 
cu darurile necuratului. — Când pe sus, când pe jos, când pe o 
mână, când pe alta, când de-a tava, pe jos, când iar pe sus, a fost 
scos din biserică cu daruri cu tot. Pe urmă, afară, când întrun șanț, 
când prin altul, când prin noroiul şoselei, când iar prin şanţ, cândel 
deasupra, când darurile dedesubt aşa a fost scos afară din sat tri- 
misul necuratului cu alaiul cuvenit. 

A urmat după aceia, la biserica spurcată de darurile necuratului 
iar molitva sfântului Vasile. A încheiat sfinţia sa slujba cu vorbele: 
— „Păzeşte, Doamne, norodul tău de necuratul şi de Constituţia 
lar norodul în cor: 

— „Păzeşte-ne, Doamne...“ 


t 


lui“. 


M. PAUL 


A 

Scrisoare din Budapesta 


— Situaţia politică după reîntoarcerea miniștrilor maghiari 
din străinătate — 


Budapesta, Iunie 1923. 


Privind astăzi viaţa politică din Ungaria, se poate observa cât 
este de tulbure şi încurcată situația internă, și cum se aprind din nou 
patimile potolite pentru: câtva timp. 

Cu puţin înainte de plecarea contelui Bethlen şi a ministrului 
Kâllay î în străinătate, fracţiunile din sânul „partidului unitar“, profesând 
principii politice şi concepții de viață diametral. opuse, şi- au declarat 
război pe față: deciziunea a fost amânată numai din consideraţii de 
politică externă. In cursul celor, câteva săptămâni, cari au trecut de 
atunci, conflictul nu s'a îmblânzit; dinpotrivă în unele privințe i se 
simt urmările întro formă mai aspră și mai precisă. Tabăra liberală a 
aşteptat ciocnirea cu arma la picior; grupul „apărărei de rasă“ a lui 
Gömbös a evitat și el lupta pe faţă, în cursul tratativelor pentru con- 
tractarea unui împrumut. Liniştea de mai multe săptămâni a făcut deci 
impresia că fracțiunea Gămbăs-Eckardt-Volff ar fi dezarmat, şi sar 
îi restabilit unitatea partidului guvernamental. 

Conform unor informaţii recente, situaţia este chiar contrară. Parti- 
zanii lui Gömbös mau renunţat la scopurile lor inițiale și deşi până 
acum mau ieşit din pasivitate, pregătirile pentru ofensivă s'au făcut, 
şi probabil că în săptămâna viitoare se va trece la o luptă pe față. 
Partizanii lui Gömbös sunt. convinşi că majoritatea partidului unitar 
nu este mulțumită de politica căii mijlocii a lui Bethlen, că spriji- 
nește politica lor şi că astfel la o răfuială definitivă, victoria va îi de 
partea lor. 

Inainte de călătoria lui Bethlen, criza partidului a isbucnit cu o- 
cazia manifestaţiilor studenţeşti, și tot atunci a intervenit o sciziune 
între deputații guvernamentali, întrucât fracțiunea Gömbös a pretins să 
se precizeze chestia programului de guvernamânt și să se dea garan- 
ţii personale pentru realizarea lui. Cinci miniştrii liberali au fost pro- 
vocaţi să demisioneze. In privința programului principiar s-a pretins 
ca reforma agrară să se execute mai repede și să se introducă re- 

forme econcmice, corespunzătoare caracterului agrar şi creştin al par- 
tidului. 

Rezultatele acestei provocări s'au arătat imediat, deoarece par- 
tizanii lui Negyatâdi au luat atitudine-favorabilă lui Gömbös. Bethlen 
sa sprijinit față de concentrarea agrarienilor-democrați, pe grupul de- 
putaţilor liberali din fostul „partid al muncei“ . Rezultatul ciocnirei este 
însă necunoscut, căci hotărârea sa amânat. 

Un armistițiu a intervenit şi pentru un anumit timp au dispărut 
“din coloanele presei din dreapta și din stânga simptomele acute ale 
discordiei interne. In vremea aceasta au sosit știrile asupra "diverselor 
consfătuiri din străinătate şi asupra contractării împrumutului extern.: 
Presa din dreapta, „Szózat“ şi „A nép““,a părăsit imediat pasivitatea,” 
luând atitudine ostilă imprumutului extern, și motivând că acest împru- 
mut înseamnă amestec în chestiile interne maghiare. Lozinca este: 
nu renunțăm la integritate pentru tot aurul străinătăţii. . 


Frământări în jurul reformei agrare 


Simultan cu aceste mişcări a apărut în publicitate legea nouă a- 
lui Nagyatâdi-Szabo asupra reformei agrare, despre care s-a adeverit 
ulterior că este rezultatul acţiunei triumviratului Gömbös-Eckhardt- Wolff. 
Deputatul Ulain Ferentz a convins pe Nagyatădi-Szab6 să pună pe 
Bethlen în faţa unui fapt împlinit în chestia legei agrare, pentru ca 
astfel Bethlen să fie silit să ia atitudine precisă în privința postulate- 
lor cuprinse în ea. Nagyatádi nu a conferit cu Bethlen asupra nouei 
legi şi nu se ştie dacă ministrul-preşedinte acceptă dispozițiile ei. 
Calculul deputatului Ulain s'a dovedit a fi fost just, deoarece imediat 
după remiterea nouei reforme agrare, Uniunea marilor moșieri (Orszâ- 
gos Magyar Gazdâk Egyesiilete: O0.-M. G. E.) a pornit împotriva ei o 
campanie extrem de acerbă. Consecințele politice ale campaniei sau 
arătat prin faptul că punctul de vedere al lui „OMGE“ este reprezen- 
tat în partid de grupul deputaților, cari formau chiar garda fidelă a 
contelui Bethlen. Deci grupul Ulain-Gâmbăs a reușit să desfacă în 
două partidul unitar, îngreunând şi mai tare situația lui Bethlen. Con- 
` tele Bethlen, înainte de a pleca? în călătorie părea că e dispus să ac- 
cepie, cel puţin în principiu, dorințele partizanilor lui Gâmbâs-Nagy- 
atâdi în privința executării mai grabnice şi mai eficace a reformei a- 
grare. Se speră şi de data aceasta întrun un compromis, crezând că se 
va putea menţine într'o tabără și pe viitor, marii proprietari şi agra- 
rienii lui Nagyatâdi. Acum însă, marii proprietari pășind în contra 
lui Nagyatâdi., iar acesta declarând în repețite rânduri că nu renunță 
la proiectul său de reformă, Bethlen este silit să aleagă din două” 
puncte de vedere diametral cpuse Ulain Ferencz aproape a zădărni- 
cit o eventuală posibilitate a unui compromis, aducârd pe Bethlen 
în situaţia de a alege: sau acceptă legea nouă a lui Nagyatádi, și în 
cazul acesta îşi face dușmani pe foştii săi partizani de până acum, — 
sau respinge legea nouă şi în cazul acesta leagă definitiv pe Nagy- 
atâdi de grupul agrar- democraților. In anumite cercuri: politice se a- 

firmă cu mult sub înțeles că Bethlen s'ar îi întors din Paris şi Lon- 
dra cu impresiunea, că simpatiile ce sau manifestat față de Ungaria, 
se pot datori faptului că guvernele maghiare pe terenul politicei. a- 
grare nu a aplicat soluționări extremiste, cum s'a făcut în statele suc- 
cesoare. Chiar și din motivul acesta se presupune, că contele Bethlen 
"nu se va angaja pentru legea agrară a lui Nagyatádi, fapt care în sine 
ar fi destul să producă complicații incalculabile. Astfel Bethlen face 
jocul marilor proprietari învocând ca motive opinia occidentului, care 
nu sa putut pronunța în nici un caz, așa cum afirmă el. . 


Inceputul luptei 


In ziua de 29 Mai seara, la agapa majorităților parlamentare 
contele Bethlen a făcut o dare de seamă asupra drumului său în 
străinătate și, învocând din nou considerații de politică externă, a 
accentuat că va urma şi în viitor. politica de calmitate, linişte și consoli- 
dare, adică politica reală. A declarat că este ferm hotărât să ducă la 
îndeplinire această politică prin „foc şi sabie.“ Adresându-se apoi gru-. 
pului „intransigent“, la rugat să-și revizuiască convingerile, căci în 
caz contrar „în viața publică maghiară se introduc microbii antagonis- 
snului, ale cărui consecințe oribile s-au văzut în 1918.“ 

In cercuri bine informate se spună că discursul contelui Bethlen 
este considerat de şefii intransigenţilor (Weoltf-Gămbos-Eckhardt) ca 
` proclamarea luptei. Conștienți de superioritatea lor în privința forțe-. - 
lor, în curs de câteva zile vor trece la ofensivă, menținându-și pre- 
tenţiile fără restricțiuni și vor căuta să forțeze o deciziune. Situaţia ` 
lui Bethlen s'a înrăutățit şi prin faptul, că în chestia împrumutului nu 
"a avut un rezultat favorabil. Contele Bethlen sprijinea politica "Sa, 
a „căii mijlocii“, prin crearea . condiţiilor prealabile ale consolidării 
economice, și prin consideraţiile de ordin politic extern. „Intransigen- 
ţii“, spun ei, erau convinși că Bethlen se va întoarce din Paris și 
Londra fără nici un rezultat, dar din motive lesne de înțeles nu au 
vrut să zădărnicească acţiunea sa. Acum însă, ei spun pe față că 
politica lui Bethlen nu este menită să topească strânsoarea  iresisti- 
bilă a Antantei şi din motivele acestea, pretind ca deaici încolo poli- 
tica internă a Ungariei să fie independentă de orice considerații ex- 
terne. Se pune întrebarea, zic „intransigenții“, cum va motiva Bethlen 
că politica lui este a tot mântuitoare, câtă vreme argumentările lui de 
ordin politic extern se spulberă şi toate speranţele legate de contrac- 
tarea unui împrumut au rămas simple fantasmagorii naive ?... 


Gömbös provoacă hotărâre definitivă ; 


Organizarea și pregătirile „intransigenților“ sunt în curs, firele 
strategice se concentrează în mânile lui Gömbös. Dânsul va aduce pe 
tapet săptămâna viitoare chestia crizei interne a partidului. Se afirmă 
că el va prinde un moment din discursul lui Bethlen întrebându-l, 
pe cine a vizat ministrul-preşedinte în discursul său, ca să-și revizui- 

ască convingerile de până acum, şi din ce cauză e nevoie de așa ceva? 
Iar la conferința majorităţilor, care va fi convocată de „intransigenţi“, 
Görhbös va adresa contelui Bethlen următoarea întrebare: se mai ur- 
mează principiile de guvernământ iniţiale ale programului partidului, 
cari sunt creştine și agrare? Dacă da, apelul pentru revizuirea pung- 
tului de vedere al tendinţelor actuale 'de guvernământ, numai fracțiu- 
nilor liberale din partid poate fi adresat. În cazul când Bethlen se va 
strădui să paralizeze pe cei ce vreau să realizeze programul inițial 
al partidului, Gömbös va preveni pe Bethlen că va întâmpina rezistență 
dârză. In numele „intransigenţilor“, Gömbös va repeta u/timafum-ul ca 
să fie înlăturați cei cinci miniștrii liberali puși la index. Va pretinde . 
ca partidul să accepte legea- -nouă a lui Nagyatádi referitor la reforma 
agrară şi partidul unitar să-și exercite influința asupra guvernului, ca 
acesta să nu favorizeze mișcările destructive şi să nu fie lipsit de 
energie. Insfârşit, {Gömbös va desvolta dorințele de ordin economic 
ale intransigenților: de o parte păturile agrare să fie ocrotite și spri- 
jinite materialiceşte, de altă parte forfa capitalului industrial și ban- 
. car să fie contrabalansată și această forţă să fie introdusă în serviciu] 
scopurilor naționale. 


Sciżiunea pare inevitabilă 


Dacă „intransigenţii“ vor înăspri conflictul așa încât un com- 
“promis va fi exclus, sciziunea este incvitabilă' Nu se știe care tabără 
va obține majoritatea. Fapt este că între aderenţii lui Bethlen nu- se 
înregistrează multă însuflețire, din cauză că nu se cunoaște încă pre- 
cis punctul lui de vedere în chestia legei-noui a lui Nagyatădi. Gru- 
pul lui Bethlen speră că ministrul-preşedinte dispune de date eloc- 
vente în chestia împrumutului extern şi va documenta că considera- 
țiile de ordin politic extern sunt și azi atât de importante, ca și 
înaintea călătoriei sale în străinătate. Tot aderenţii lui Bethlen nă- 
dăjduesc, că legea-nouă agrară va putea fi prezintată în așa fel, încât 
și „OMGE“ să o poată accepta, sau cel puțin să se găsească o solu- 
ționare pe baza unui compromis în chestia aceasta, 

Situaţia politicei interne deci se găsește în fața unor crize se- 
rioase prin isbucnirea sciziunei în partidul unitar. Săptămâna viitoare se 
va lămuri pozițiunea lui Bethlen ; tot odată nu este exclus ca întreaga 
viaţă politică, economică și socială să se desvolte în direcţii noui. 

Având însă în vedere că Bethlen este un abil tactician actual- 
mente sprijinit de formidabila alianță a latifundiarilor (OMGE.) a 
aristocraților (prin ziarul „Magyarsdg“) şi a înaltului cler (prin ~» 
„Nemzeti. Ujsdg“) nu este de domeniul fantaziei, ca toată criza să 
fie menținută în forma ei latentă, chiar până la foamnă. Totul depinde 
cum poate exploata Bethlen incontestabilul prestigiu intern, ce re- 


zultă din drumul său în străinătate... P 
M. RUCAREANU 

România și Politica externă 


— Politica naţională față de interesele economice — 


In îndrumarea politicei internaționale, sunt două forțe în jurul 
cărora gravitează raporturile statelor şi ale națiunilor. Rând pe rând 
cei mai mulți au văzut numai una din aceste forțe, uitând pe cealaltă. 
Urmând stărei de spirit dintrun anumit moment, scriitorii dădeau uneia 

` din ele o însemnătate hotărâtoare, transformând-o în unicul centru de 
viață al politicei mondiale. Astfel putem explica faptul că dreptatea 
era şi cu unii şi cu alții, fără însă- ca adevărul întreg să fie de par- 
tea niciunora. 


E ceasul când kebue să recunoaştem existența simultană a celor 
doi factori, cari strâns legați între ei, înrâuresc în egală măsură, însă 
în -mod felurit, asupra politicei internaţionale. Ințelegem prin aceasta, 
punerea în acelaş rând, şi anume la origina evoluțiunei politice, a 
factorului istoric şi a factorului economic. 


De curând, un talentat scriitor și om politic francez protesta îm- 
potriva importanţei ce se acordă în ultimul timp, elementului econo- 
mic, în politica internaţională. Oameni de stat și diplomați, nu ar mai 
fi având altă preocupare şi altă țintă decât problemele financiare şi 
decât dobândirea de noui posibilități de producție şi a noui debuşeuri 
comerciale. Pledând pentru` reîntoarcerea politicei şi a diplomației în 
făgașul cel vechi, el conchidea că „economizarea şi financializarea lor“ 
e o nevroză şi o anomalie a timpului. 


A doua zi după Genova, în ceasul când la Lausanne clauzele eco- 
nomice deveneau cheia de boltă a păcii europene, și mai ales când 
problema reparațiunilor franco-germane, împreună cu 'corolarul ei, da- 
toriile interaliate, amenințau să înăbușe atmosfera politică a lumei, o 
asemenea protestare era, poate, justificată. In adevăr, factorul istoric. 
fusese oare cum uitat în ultimul timp. 

Pasti 


Nu trebue însă să cădem întro nouă eroare. Factorul economic 
e însăși viața care evoluiază. El îndrumă, prin faptul nevoilor mereu 
crescânde ale popoarelor, statele într'o anume direcţie. El bate măsura 
progresului . și statorește astfel mersul civilizațiunei. 


Factorul istoric e însă acela care deschide larg porţile şi per- 
spectiva viitorului. Trecutul e o forță dela care nimeni nu se poate 
abate. Infăptuirile lui sunt adevărate ziduri ridicate între unii şi între 
alții, după-curn sunt adevărate drumuri însemnate luminos, și pe cari, 
aproape în mod fatal, naţiunile merg înainte. 


Să mai reamintim oare de puterea acestui trecut, care, orice ar 
face oamenii, va despărți totdeauna popoarele de pe cele două maluri 
ale Rhinului ? Și să mai reamintim de rostul lui, când, în șesul Du- 
nării, la hotarul între lumea germană și lumea slavă, a răzlețit din. 
trunchiul rasei latine un popor care nu poate. avea alt destin, decât 
acela de a rezista și unora și altora, în apărarea unei linii despărți- 
toare, necesară liniştii și echilibrului european ? 


Factorul istoric capătă însă un element ponderator în necesitățile 
economice, în fiecare zi mai mari, ale popoarelor civilizate. Marele 
secret este a şti măsura în care elementul istoric şi cel economic trebue să 
înrăurească viața stator. Oriunde sar apleca balanța mai mult, echilibrul 
se va rupe. State conduse de economiști vor fi. tot atât de imperfect 
cârmuite ca acelea conduse de istorici. Politica trebue să aibă un ori- 
.zont larg: pe de-asupra specialităților și e disciplinelor științifice, ea 
trebuie să îmbrăţișeze legile proprii ale artei de a guverna. Mereu în 
în contact cu viața, cu tendințele sociale, cu nevoile economice, pre- 
văzând evoluţia pe care o va aduce ziua de mâine, și anticipând chiar 
reforme și îndrumări noui, politica de azi nu mai poate semănă cu ar- 
tificiala şi arhaica metodă a diplomaţiei oligarhice din trecut. Respec- 
toasă pentru legile istoriei, cari înseamnă o tradiție națională, ea nu 
poate deveni nici apanajul economiştilor și oamenilor de cifre al căror 
orizont de vederi e limitat prin forța lucrurilor. 


Europa priveşte azi la această luptă aprigă între două tendințe. 
Criza economică după răsboiu, şi o anume înrâurire venită de peste 
Ocean ar părea că îndreptățește într'o oarecare măsură credința că pro- 
blemele economice au cucerit de acuma primul loc. 


Eroarea însă se va risipi. In dosul problemei reparațiunilor se 
zăresc vechi şi inconciliabile tendințe politice cari despart Franța 
de Germania. Conflictul economic din orientul apropiat, se dublează 
de fapt cu o luptă de supremație politică între puteri. La fel în haosul 
Rusiei, la fel în Extremul orient, în America și Japonia, la fel în 
centrul Europei, pe ruinele monarhiei habsburgice : probleme econo- 7- 
mice dublează numai mari antogonisme politice. Totul se reduce la o 
chestiune de proporții şi de echilibru. 

In lupta aceasta între două tendințe, România trebuie însă să 
găsească de pe acum drumul cel drept. 


> $ 
% * 

O ţară cu 18 milioane de locuitori, pe un teritoriu bogat și fertil, 
are înainte de toate datoria de a se gândi cu nădejde la ziua de 
mâine.  Evoluţiunea Italiei în ultimul veac trebuie să ne fie o pildă 
puternică. Experienţa altora trebue să ne folosească și nouă. 


Timpuri noui și situaţii noui, cer metode noui. Politica de amă- 
nunt, de compromisuri timide, de expectativă şovăelnică de până ieri, 
nu se mai potriveşte viitorului. Regele Carol a fost creatorul acelei 
școli politice. care avea să transforme România întrun admirabil sa- 
telit. În concepțiunea sa, pătrunsă de ideia pericolului slav şi mai 
ales de acea a forței germane, noi nu puteam exista și nu puteam 
progresa decât înteudați politicei Berlinului, prin care, şi în numele 
căruia aveam să devenim „eine Orientgrossmacht. 4 


Oricâte avantagii ar fi avut o asemenea politică într'o epocă de 
nestabilitate și de organizare a vieţii noastre naţionale, ea era con- 
damnată dela’ început la o complectă sterilitate. La o asemenea școală, 
care punea ca primă și ultimă ţintă un statu-quo politic, şi care aliena 
ceva din independenţa națională, nu se putea face educaţiunea unei 
generaţiuni şi nici nu se putea creia caractere. 


Războiul nostru nu a fost nici pregătit, nici măcar prevăzui de 
conducătorii oficiali ai politicei românești. El nu numai că nu intra 
în codul politicei noastre externe, dar era chiar diametral opus întregei 
. noastre atitudini din ultima jumătate de veac. Dacă totuși am înfăp- 

. tuit ceiace am înfăptuit, se datoreşte factorului istoric care a doborît 
hotare nefirești, dărămând state artificiale pe ruinele cărora am putut 
ridica noi, steagul libertății. 


Lecția trecutului nu trebuie uitată. O politică mică, meschină ca 
aceia de până ieri, dacă nu era îndreptățită, era cel puţin scuzabilă. 
Se vor găsi destui cari să pledeze circumstanțe ușurătoare pentru o 
epocă care nu îndrăziiea nici să mărturisească existența vreunui ideal 
național. Și judecând fără patimă, trebue să recunoaştem că vor găsi 
uşor argumente. 


De acum însă situațiunea este cu totul alta. Clasa conducătoare 
a națiunei nu mai poate invoca nici slăbiciunea forțelor noastre, nici 
primejdia cutropirii străine, nici adversitatea împrejurărilor. Suntem î în- 
deajuns de puternici pentruca să privim pe oricine în față: dușmanii 
ne înconjură și azi, însă amenințarea lor constitue o primejdie care 
trebuie să ne 'oțelească iar nu să ne anihileze; împrejurările politice 
sunt cele mai bune pe cari le-au putut spera vreodată, dându-ne timpul 
de a ne organiza, în timp ce vecinii noştri sufere mai greu ca noi de 
urmările răsboiului. 


O politică externă precisă și clară trebue să urmărească înfăp- 
tuirea programului nostru pentru cel puţin. un veac. Defensivă și paș- 
nică în marile ei linii, ea nu poate fi însă pasivă și sterilă, ca mai 
înainte de răsboi. 


Pentru o asemenea politică trebue să avem în ajutorul nostru 

factorul moral. Fără conştiinţa forței noastre reale, a rolului pe care 
ea poate să-l joace, a misiunei "pacificatoare de echilibru pe care 
trebue să-o împlinească, vom apare în ochii Europei, ca și până acuma, 
ca o luntre ușor purtată de valuri. O constanță în idei, fără de care 
nu putem fi luaţi în serios, o siguranță în atitudini, fără de care vom 
fi considerați ca nepregătiți, trebuie să încununeze o încredere desă- 
vârşită în noi, pentru a nu da străiuătății impresia că suntem o țară 
bolnavă. 


Fără a aștepta dela anumite isbucniri, asemeni fascismului italian, 
o politică externă de înălțare, noi avem datoria de a întreprinde o 
metodică şi lentă luptă de dobândire a unui loc care ni se cuvine. 
Anumite circumstanţe, mai ales economice, au produs o situaţiune mo- 
rală în jurul nostru, care nu este aceia care ni se cuvine. State mai 
noui și mai puțin organizate, se bucură azi în opinia publică mondiată 
de mai multă încredere şi de mai muită importanță decât România. 
Se va obiecta, și cu drept curent, că tot ceeace nu e firesc va dispare 
cu timpul. 


Nu avem însă datoria de a ne ajuta singuri, şi de a grăbi mersul 
evenimentelor? Prin forța acestor evenimente, noi trebue să facem de 
acum o politică în stil mare. Aşezarea noastră istorică cât şi acea 
economică, pe harta căilor de comunicaţii și a liniilor comerciale ale 
vechiului continent, ne destinează pentru un asemenea rol. 


Noi ne-am mărit haina cea veche, nu ni se mai potriveşte. Să o 
schimbăm cu una nouă și mai ales să ne facem educațiunea de a o 
purta bine. 


Sunt țări cari au căzut în luptă pentrucă au vrut să facă o po- 
litică mică cu mijloace mari. Bulgaria lui Ferdinand de Coburg e 
pildă pentru tofi. România de azi nu trebue să cadă în greșala opusă: 
ea nu trebuie să facă, deci, o politică mare cu mijloace mici. 


O operă constructivă, care să pregătească o propășire vrednică 
de noi, în linişte și în siguranță, nu se poate întemeia decât pe un 
sistem bine conceput de alianțe; şi trebue să ținem seamă tot atât de 
mult de factorul istoric ca şi de factorul economic. Legături politice 
trainice dăinuiesc numai atunci când apropie popoare cari prin trecutul, 
lor nu sunt despărțite cu ziduri de nepătruns. Necesitatea propășirii 
economice a existenței normale a țării, cere ca o politică înțeleaptă să 
apere viitorul nostru de o cotropire din partea oricui pe acest tărâm. 


Civilizaţia modernă a dat un nou aspect luptei dintre popoare și 
state: producătorul de acum e avant-garda soldatuiui. Armata 
economică pregătește drumul pentru înaintarea celorlalte armate. 


In înţelesul acesta, a ne cunoaşte bine duşmanii şi a ne alege 

prietenii, este prima condiţiune a unei luminate politice externe, cu atât 
mai mult azi, când ea trebuie să străpungă zidurile învechite ale ca- 
binetelor diplomatice spre a pătrunde adânc în conștința maselor. O 
politică națională, potrivită tradițiunei noastre istorice, așa cum a de- 
săvârşit-o ultimul răsboi, se va pune uşor de acord cu nevoile eco- 
nomice ale țării: între prieteni şi numai cu prietenii vom putea pre- 
găti pentru viitor o politică de compensaţiuni, de schimb de producte 
şi de capitaluri, de reciprocă echilibrare a producțiunei cu nevoile in- 
terne şi cu posibilitatea deschiderii a noui debușeuri comerciale. 
Orice altă politică economică. cu vieuna din puterile cari au țeluri 
politice potrivnice nouă, ar constitui o greșeală și o primejdie. Acest 
adevăr să-l repetăm mereu profeților unei alte politici, și mai ales celor 


~ cari în dragostea pentru o pașnică republică germană, așteaptă o co-: 


laborare apropiată cu comerțui ei, mâine, în uitarea țelurilor și meto- 
delor sale de ieri şi de totdeauna. 


V. N. PETALA ` 

Cronica politică 


Sfârşitul -unei sesiuni parlamentare 


După multe amânări repetate, — împotriva cărora s'au ridicat la vreme 
numeroasele proteste ale unor majorităţi extenuate de prea încordate sforțări ce- 
rebrale, — sesiunea Corpurilor legiuitoare s'a închis. Greaua cortină a vacanței s'a 
lăsat înstârșit, leneşe și obosită, peste obișnuitele spectacole parlamentare: lipsite 
de orice interes atunci când disciplina partidului liberal transforma, Parlamentul 
într'o simplă mașină de vot şi încărcată de urâtă violență atunci când d. Ion 
Mihalache, ridicând în aer o urnă de pe biroul Camerei se arăta dispus s'o asvârle, 
ca pe o maşină infernală, asupra băncei ministeriale. 

Insemnând aceste două momente caracteristice, între monotonia unei ședințe 
mecanice sau zăpăceala unei înbrânceli nelămurite, se poate încresta întreaga 
„activitate a sesiunei care s'a îneheiat. 

Niciunul din proectele de lege depuse de guvernul dlui Ion I. Brătianu n'a 
răscolit o desbatere civilizată, în centrul căreia să strălucească luminosul focar al 
interesului public. In peregrinările politice ale „opoziţiei-unite“, care a făcut de 
nenumărate ori drumul între Dealul Mitropoliei şi sala Dacia, mwa fost loc pentru 
o atitudine demnă şi continuă. Nici nu mai ținem minte de câteori partidele na- 
ional şi țărănist s'au retras din Cameră, ca să se întoarcă apoi îndărăt, şi de 
câteori s'a cetit, pe acelaș ton şi în acelaş stil, aceeaş declaraţie stereotipă: — „Nu 
recunoaştem lucrările acestui Parlament“. Iată pentruce, n'am asistat niciodată la 
“una din acele mari lupte de elocvenţă parlamentară, în care se rostesc adevăruri 
crude, se afirmă convingeri nestrămutate și se încrucișează concepții deosebite, ci 
a trebuit să ne mulțumim, în ceeace privește ciocnirile în câmp deschis, cu amu- 
zanta priveliște a unor penibile întreceri de box... Ori câte sforțări de bunăvoință 
am face, nu apar înaintea noastră decăt aceste opuse imagini. Intâi, o trânteală 
generală în incintă, cu haine smulse, cu frizuri deranjate şi cu pumni în acțiune. d 
Apoi, o piroteală invincibilă, fotolii goale ca un căscat plictisit, și un glas de uşier 
repetând dealungul culoarelor, până la reconfortantul bufet: „Domnii deputaţi sunt 
rugaţi să poftească la vot!“ i 

Cine a mai văzut și altceva în activitatea unei sesiuni parlamentare de-atâtea 
ori prelungită, mare decât să povestească acest lucru fiilor și nepoților săi minori. 

Frământările din partidul liberal 


Disciplina legendară a partidului liberal n'a cunoscut în Parlament nici o 
ştirbire; ea a fost însă serios atinsă prin cluburi şi prin consfătuiri particulare. 
O timidă dorință de prefacere se manifestă de câtăva vreme în rândurile 
guvernamentale. Nemulţumirile sunt evidente, și, dacă ele pornesc adese mai mult 
din fermentul diferitelor ambiţii personale, nu se poate tăgădui că fenomenul pre- 
zintă serioase aspecte de năzuință spre primenire. Partidul liberal, prins în for- 
mele rigide ale unui organism osificat de mult, -nu s'a lăsat influințat decât la 
suprafață de spiritul, fără îndoială nou, al vremei de după răsboiu. Nu e de mi- 
rare deci, că sunt tot mai dese şi mai precise, glasurile cari vorbesc despre o re- 
vizuire a cadrelor şi a procedeelor instăpânite la conducerea partidului liberal. 
` Deunăzi, într'o întrunire la Craiova, un grup de „tineri“ liberali s'a încumetat să. 
se facă ecoul acestui elan de transformare, prevestind triumful apropiat al „curen- 
telor noui“ din sânul partidului. 

Ne mărturisim însă scepticismul nostru față de aceste manifestări, poate 
sincere. Partidul liberal nu-și poate schimba structura, pentrucă nu-și poate sfă- 
râma temelia pè care e aşezat. Puterile sale de rezistenţă își au o rădăcină prea 
adâncă în subsolul capitalismului bancar, ca să-şi permită o eliberare -egală cu o 


sinucidere. Ar însemna un gest asemănător cu al aceluia care şi-a tăiat odată 


creanga de sub picioare. 
Laudabilele siorțări de înnoire se vor prelungi, fără îndoială. Nu credem 
însă că ne inşelăm. Tot „Banca Românească“ va birui, la urmă. 


Petractările continuă... 


Tratativele de fuziune dintre partidul naţional și cel țărănist nu Sau rupt 
încă; ele urmează însă la umbră, aşa cum e prudent în aceste zile călduroase. de 
vară. Nici un punct de contact ma fost însă stabilit până acum; e o situaţie care 
nu ne miră, căci am îndrăsnit s'0 prevestim. Se pare că partidul țărănist a pus: 
un termen, înlăuntrul căruia va trebui să se ia o hotărire. Data fixată e 15 lunie. 
Dar e mai mult ca sigur, că termenul se va prelungi până la toamnă. 


. Intrun cuvânt, pertractările continuă. . 
` ION BALINT 


747 
, © BCUCluj 





GAZETA R 


IMATĂ 


Voluntarii „post-bellum 


In congresul dela Arad al foştilor 
voluntari, danii Sever Dan şi popa Man 
au provocat un enorm scandal, — în- 
cercând să tacă acolo politica parti- 
dului naţional. 

Ziarele. 


Sau strâns din nou iubiți tovarăși 


Ai unor zile de urgie, 


Și și-au adus aminte iară 


De 'nficoşata vijelie, 


Când soarta grea se Îndurase 


In focul crud, ucigător, 


Să-i ocrotească, și să-i lase 
Să moară pentru fara lor. 
Azi, în privirile lor grave 


Luciră lacrimi vitejești : 


— „Stii, când ne-am întâlnit la Piave 2“ 


— „Noi ne-am văzut la 


Mărășești“. 


„Dar în simpatica "'ntrunire 
S'ou strecurat, în mod repbtil, 
Un popă roș, cu glas subțire, 
Și-un omulef ca un dactil. 
N'avea nict-unul mâna ruptă, 
Și nu stătuseră ?'n tranșee, 


Ei nu intraseră în luptă, 

Din Majestic venea cu nimbul 
Râsboinic, mândrul popa Man, 
Și bun financiar... „cu schimbul“ 
Fusese domnul Sever Dan... 


Ei au cerut apoi cuvântul 

Și mult vorbiră amândoi, 

De s'a cutremurat pământul 
L'auzul mândrilor eroi. 

—,„Noi, fraților, nam fost la Piave 
„Și nam știut de Mărăşeşti, 
„Dar ne-am opus cu piepturi brave 
„Tulumbelor din București, 
„Nam tras în nemți cu mitraliera 
„Și nici nam aruncat cu bomba, 
„Dar ne-am inaugurat cariera 

„In Parlament cu tiribomba“... 


„Deci, scumpii noștri camarazi, 
„S'alegeți, până nu-i târziu, 
„Ca generali-supremi, chiar azi, 
„Pe domnii Vaida și Maniu !“ 
Eu nam mai auzit urmarea ; 
Căci, vezi, partidul național 


Ne sparse toată adunarea, 
Și s'a făcut enorm scandal... 


MORALA: 


Povestea celor doi eroi 

Ușor se lasă ilustrată 

De un proverb: după răsboi, 
Mulţi voluntari, se mai arată... 


Căpitanul dela K öpenick. 

INSEMNĂRI 


D. Seton-Watson în Ardeal. Cu- 
noscutul publicist englez J. R. W. Se- 
ton-Watson, (Scotus Viator) a fost în 
săptămâna trecută oaspele Ardealului. 

Serviciile prețioase, pe care acest 
vechi prieten al nostru le-a făcut pe 
vremuri cauzei românești, sunt încă 
vii în mintea tuturor; deci primirea ce 
i sa făcut în Cluj, unde a fost pro- 
clamat cetățean de onoare al oraşului, 
s'a desfăşurat plină de căldură şi de 
atenţii sincere. 

D. Seton:Watson, care a vizitat şi 
în alte rânduri ţara noastră, a între- 
prins acum un turneu de studiu de-a- 
lungul țărilor moştenitoare ale Austro- 
Ungare. A vizitat amănunţit întreaga 
Ceho-Slovacie. A trecut apoi la noi, 
luând contact “cu diferitele cercuri 


conducătoare de aci. Se va duce, pro- 


babil, şi în Jugoslavia. Autorul „Pro- 
blemei raselor din Austro-Ungaria“, 
fiind unul dintre dărâmătorii fostei 
monarhii, nu putea să nu se lase ispi- 
tit de o cercetare obiectivă a noui- 
lor aşezări, la clădirea cărora a 
contribuit întro largă măsură cu lu- 
minoasele sale articole de pe tim- 
pul războiului, publicate în revista 
„New-Europe“. Prezenţa dsale în Ro- 
mânia a avut după cât se pare acest 
scop, de a urmări chipul în care noul 
stat a știut să rezolve problema mi- 
norităţilor. Aşa se și explică pentruce 
d. Seton-Watson nu s'a dus la Bucu- 

reşti, frământările  politicei noastre 
interne  înteresându-l desigur foarte 
puţin, 

Nu cunoaștem încă rezultatele con- 
statărilor „călătorului scoţian“. Decla- 
rațiile făcute ziarului „Keleti Ujság“ 
au un punct arhimedic normal: re- 
spectarea tratatelor de pace. Noi nă- 
dăjduim că multe din informaţiile gre- 
şite pe cari d. Seton-Watson le deți- 
nea dela distanță, — amintim ar- 
ticolui publicat astă iarnă în ziarul 
Times, — vor fi primit rectificarea 
realităței, şi așteptăm să înregistrăm 
impresiunile revizuite- ale distinsului 
istoriograf. 

Dar şi până atunci, trimitem dlui Se- 
ton-Watson toate simpatiile noastre. 


Un partid republican român. Căl- 
durile sunt, fără îndoială, cel mai mare 
dușman al gazetăriei cotidiane. Altfel 
nu se poate explica accesul revoluțio- 
nar care s'a manifestat de-odată în . 
coloanele ziarului Adevărul, unde un 
colaborator de ocazie, d. loan Grecu, 
face apologia „mișcărilor antidinas- 
tice“ din Ardeal şi anunţă un partid, 
republican român care „mijeşte“ din- ` 
coace de Predeal. Noi, care trăim að 
în mijlocul acestor frământate „agi- 
taţii anti-monarhice“, suntem îndem- 
nați să zâmbim: patruzeci de grade 
la umbră, în lunie, nu e glumă !... Dar, 
în anumite redacţii ale Capitalei ştirea 

trebue să fi căzut ca o bombă înflăcă- 
rată, mărind și mai mult efectele fier- 
Dinţelilor. 

Mai e însă ceva de adăugat. Artico- 
lul cu „partidul republican“, a fost 
scris de un redactor al ziarului Patria, 
care se ascunde subt pseudonimul de 
mai sus. Adevărul, fiind după cum se 
ştie, sucursala Patriei la Bucureşti, 
şefii partidului național a ales această 
cale pentru a strecura ameninţări ne- 
roade la adresa Coroanei, intenţionând 

go sperie cu republicanismul acesta 
de sezon mort. La rândul ei, Patria, 
fiind sucursala Adevărului la Cluj, 
proza subversivă concepută la birdul 
dlui Ion Agârbiceanu a fost reprodusă 
ca să se arunce astfel toată răspun- 
derea pe umerii,d-lui Iacob Rosenthal. 

Frumoasă combinaţie, dar prea e 
cusută cu aţă albă ca să prindă pe 
cineva în laţ.... 


Numărătoarea străinilor. — Unul 
din nestârşiţii colaboratori cu nume 
împrumutat ai ziarului Lupta simţin- 
du-se probabil cu pașaportul în nere- 
gulă, s'a speriat grozav de spectrul 
unei apropiate expulzări şi a început 
să ţipe ca din gură de șarpe împotri- 
va articolelor publicate în paginele a- 
cestei reviste de d. Octavian Goga. 
Ruda anonimă a dlui Albert Honig- 
man intrebuințează pentru uzul tre- 
muriciului său personal, nu mai puțin 
de două coloane din preţiosul organ 
de pe strada Sărindar, și denunţă „Eu- 
ropei civilizate“ pe directorul Țărei 
Noastre, acuzându-l de barbarie, de 
reacţionarism, de intoleranţă şi de alte 
metehne îngrijitoare, de pe urma că- 
„rora şederea în ţară a emigraţilor dela 
Demberg a devenit foarte neliniştită. 

Se ințelege dela sine, că alarma 
Luptei nu ne emoţionează. Am cetit de 
curând, despre o numărătoare a străi- 
uilor, și am aflat că numai în Cluj s'au 
descoperit peste 1500 de indivizi, prăvă- 


liţi asupra noastră de peste graniţe, 
a căror prezență pe teritoriul nos- 
tru e cu desăvârşire indezirabilă. Cu 
alte cuvinte suntem îndreptăţiţi să cre- 
dem că punctul nostru de vedere în 
această chestiune e perfect legitim. 
Schelălăiala dlui Albert Honigman 
apare astfel foarte puţin interesantă... 


„Liga pentru apărarea drepturilor 

omului.“ — O asociaţie cetățenească 
purtând această pompoasă și atrăgă- 
toare firmă sa format deunăzi la Bu- 
curești. Până acum, democratica ini= 
țiativă e acoperită cu multă pudoare, 
de un perfect anonimat. Așa numita! 
„presă independentă“ a primit bine- 
ințeles ideea lansată, cu simpatie. Nu 
ştim însă pentruce, nu ni-se spune 
cine sunt iniţiatorii. De pe coperta re- 
vistei Facla, pe care n'o cetim, am fi 
înclinați să credem că „Liga pentru 
apărarea drepturilor omului, a ieşit 
-brusc din nevoia imperioasă de pro- 
tecţiune pe care o resimte spinarea dlui 
N. D. Cocea, în urma bătăii suferite 
zilele trecute, din pricina unui articol 
murdar îndreptat impotriva Regelui. 
In cazul acesta, am înțeles. Pe fostul 
prieten al „tovarăşului“ Ilie Moscovici 
îl cunoaștem: ştim că a fost reformat 
din armată fiind condamnat într'un pro- 
ces scandalos şi ne aducem aminte de o 
şedinţă a Camerei, în care discutân- 
du-se moralitatea întrepidului reforma- 
tor a fost nevoe să se inchidă ușile și 
să se evacueze tribunele, dosarul acu- 
zator neputând fi cetit în public. Dacă 
d. N. D. Cocea e fondatorul fericit in- 
spirat al „Ligei“ cu pricina, nu mai e 
nevoie să adăugăm nimic. Succesul e 
asigurat. 

In orice caz, aşteptăm să vedem cer- 
tificatul de... omenie, al fiecăruia 

- dintre cei “cari sunt hotărâți să se 
-Strângă pentru apărarea „drepturilor o- 
mului.* Nu e vorbă, că decât d. N. D. 
Cocea, tot e mai bun anonimatul... 

„Hermelina“ dlui Bocu. Un prietena, 


al revistei noastre ne atrage atenţia 
că d. Sever Bocu, personaj politic de 
primul rang şi şeful regional al Bana- 
tului pătimeşte dela o vreme de boaia 
gazetăriei intermitente. E o suferință 
in genul frigurilor palustre. In această 
calitate, doninia-sa e totdeauna tran- 
şant, intransigent şi foarte bătăios. 
Astfel, in două articole, pe cari le-a 
scris de curând se luptă pe deoparte 
cu „hermelina“ regală, care după ex- 
presia dsale invoalvă o serie de îră- 
mântări în prespectivă, pe de altă parte 
cu guvernul actual și cu Parlamentul, 
răsărit cum se știe dintro urâcioasă 
„hoţie de urne“. 

Când d. Bocu nu scrie, şi aceasta 
se întâmplă de obicei, dsa e un om 
cât se poate de pașnic, un cetățean 
eminamente tranzacţionist. Actualul mi- 
nistru de Domenii, „conu-Alecu“, cum 
i se spune, ar putea povesti multe de- 
spre această lature fericită din tem- 
poramentul dlui Bocu.. — „Conw' Alecu 
zicea de-unăzi un deputat liberal, din 
casa mea a dat ordin telefonic dlui 
ministru Cosma să aleagă deputat pe 
d. Bocu. Chiar şi acum, beneficiile 
Simțitoare de care se bucură detrac- 
torul  „hermelinei“ invoalvă în sine 
cum ar zice dsa, un frumușel câștig. 
Eu, la rândul meu, mă declar gata 
să luminez prin câteva indiscreţii acea- 





stă particulară dispoziţie de a se a- 
corda <u împrejurările, care unindu-se 
cu un temperament de luptător, izbu- 
teşte să deie publicului nostru un as- 
pect laudabil de moralitate politică“. 

Așa a vorbit deputatul liberal. Noi 
nu știm ce să credem. Din partea noa- 
stră declinăm orice amestec în această 
delicată taină, pentrucă d. Bocu (0 
spunem la ureche) între alți amici ai 
dsale, ne numără şi pe noi. 


Răsbunatea unui urgisit. Cetitorii: í 


noştri cunosc, poate, din paginile ace- 
stei reviste, odiseia tristă a prietenului 
nostru d. Aurel Popa, fost revizor şco- 
lar al judeţului Târnava-mare, purtat 
de un an şi mai bine dela Sighişoara 
la Cahul, dela Cahul la Deva, ca pe- 
deapsă pentru categoricul său refuz de 
a face servicii electorale dlui Jean Th. 
Florescu. Astăzi, calvarul fostului revi- 
zor pare că s'a sfârşit. D. Aurel Popa 
a trecut cu un desăvârșit succes la 
Universitatea din Cluj examenul de 
profesor secundar definitiv, — şi va 
pleca în scurtă vreme la catedră. 
Felicităm călduros pe bietul urgisit, 
care s'a răsbunat atât de strălucit îm- 
potriva urgiei administrative, făcând 


-un pas înainte în cariera sa şcolară. 


A ieșit cândva o vorbă înţeleaptă: „tot 
răul, e spre bine“... i 


Tipografia Dr. S. Bornemisa Cluj, Piața Cuza Vodă No. 16. 

